વઢવાણ નગરપાલિકાની ચૂંટણીમાં ખરાખરીના જંગ બાદ 23 સદસ્યો કોંગ્રેસના, 12 સદસ્યો ભાજપના તેમજ 1 સદસ્ય અપક્ષ તરીકે વિજેતા બન્યા હતા. પરિણામે ભાજપના ગઢમાં ગાબડુ પાડીને 23 સદસ્યો સાથે નગરપાલિકાનું શુકાન કોંગ્રેસે સંભાળ્યુ હતુ. જેમાં પાલિકાના પ્રમુખ તરીકે વિક્રમભાઇ દવે તેમજ ઉપપ્રમુખ તરીકે કનેશભાઈ સોલંકીની નિમણૂંક કરવામાં આવી હતી. પરિણામે શાસનના અઢી વર્ષ બાદ નગરપાલિકાના પ્રમુખની અઢીવર્ષની મુદત પુરી થતા તા. 11 જૂનના રોજ નવા પ્રમુખની ચૂંટણી યોજાશે ત્યારે વિપક્ષ પક્ષ સાથે સાથે કોંગ્રેસના સદસ્યોની અંદરોઅંદરની ખેંચતાણ પણ પ્રમુખ પદ માટે કેવી નવાજુની કરશે તેના પર સૌની મીટ મંડાઇ છે. લીંબડી નગરપાલિકાની ચૂંટણીમાં ભાજપના 16 તેમજ કોંગ્રેસના 9 સદસ્યો વિજય થયા હતા. જેના કારણે ભાજપે આ નાગરપાલિકાની સત્તા સંભાળવાની સાથે પ્રમુખ પદે નાનુબેન કે.ચાવડાની પસંદગી કરાઇ હતી. ત્યારે પાલિકાના પ્રમુખ પદની અઢી વર્ષની મુદત પુરી થતા તેના માટે તા. 11 જૂનના રોજ પાલિકા પ્રમુખના તાજ માટે ચૂંટણી યોજાશે.